section_heading: Povijest
paragraph_text: Posjed Alšan bio je smješten nedaleko današnjeg naselja Posavskih Podgajaca, u Cvelferiji. Prvotno je u posjedu obitelji Gut-Keled, potom je vlasništvo Talovaca da bi u XVI. st. prešao u vlasništvo mačvanskog bana Ivana iz plemena Szente Magocs koji je u Alšanu sagradio dvoje dvore te počeo nositi plemićki pridjevak Alšanski. Nakon pada pod osmansku vlast 1526. propadaju grad i samostan, a crkva sv. Franje i nešto starosjedilaca održali su se do kraja XVII. st., kada su alšanske obitelji prešle u Posavske Podgajce. Do tada Posavski Podgajci nisu bili formirani kao selo.